CELEX: 62011TN0515
Language: mt
Date: 2011-09-27 00:00:00
Title: Kawża T-515/11: Rikors ippreżentat fis- 27 ta’ Settembru 2011 — Delphi Technologies vs UASI (INNOVATION FOR THE REAL WORLD)

|

Kawża T-515/11: Rikors ippreżentat fis- 27 ta’ Settembru 2011 — Delphi Technologies vs UASI (INNOVATION FOR THE REAL WORLD)  

Official Journal C 355 , 03/12/2011 P. 0022 - 0022

		Rikors ippreżentat fis- 27 ta’ Settembru 2011 — Delphi Technologies vs UASI (INNOVATION FOR THE REAL WORLD)(Kawża T-515/11)PartijietRikorrenti: Delphi Technologies, Inc. (Wilmington, l-Istati Uniti tal-Amerka) (rappreżentanti: C. Albrecht u J. Heumann, avukati)Konvenut: L-Uffiċċju għall-Armonizzazzjoni fis-Suq Intern (Trade marks u Disinni)TalbietIr-rikorrenti titlob li l-Qorti Ġenerali jogħġobha:- tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat- 23 ta’ Ġunju 2011, fil-Każ R 1967/2010-2;- tikkundanna lill-konvenut għall-ispejjeż tal-proċeduri.Motivi u argumenti prinċipaliTrade mark Komunitarja kkonċernata: it-trade mark verbali "INNOVATION FOR THE REAL WORLD", għal prodotti fil-klassijiet 7, 9, 10 u 12 — Applikazzjoni għat-trade mark Komunitarja Nru 7072705Deċiżjoni tal-eżaminatur: applikazzjoni rrifjutata fl-intier tagħhaDeċiżjoni tal-Bord tal-Appell: appell miċħudMotivi invokati: Ksur tal-Artikolu 7(1)(b) tar-Regolament tal-Kunsill Nru 207/2009, peress li l-Bord tal-Appell: (i) fehem b’mod żbaljat l-oneru tal-argumenti u tal-prova stabbiliti fl-Artikolu 7(1)(b); (ii) żbalja fl-applikazzjoni tal-ġurisprudenza rilevanti tal-Qorti tal-Ġustizzja għall-evalwazzjoni tal-karattru distintiv ta’ slogans u tat-tifsira possibbli tat-trade mark li għaliha saret l-applikazzjoni; u, (iii) injora l-użu sostanzjali u r-reputazzjoni tat-trade mark, li hija importanti għall-perċezzjoni tas-slogan mill-konsumatur rilevanti. Ksur tal-Artikolu 7(1)(b) tar-Regolament tal-Kunsill Nru 207/2009 u tal-prinċipji ġenerali ta’ proċedimenti amministrattivi, peress li l-Bord tal-Appell ma ħax inkunsiderazzjoni li kien hemm diġà slogans identiċi u simili li fihom il-kelma "INNOVATION" li ġew irreġistrati fl-UE u b’mod partikolari, mill-UASI.--------------------------------------------------